pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กสร. ส่งพนักงานตรวจแรงงานร่วมสัมมนาองค์การวินร็อค เพื่อจัดทำคู่มือแนวปฏิบัติมุ่งป้องกันและแก้ไขปัญหาการค้ามนุษย์
วันอังคารที่ 11 มกราคม 2565
กสร. ส่งพนักงานตรวจแรงงานร่วมสัมมนาองค์การวินร็อค เพื่อจัดทําคู่มือแนวปฏิบัติมุ่งป้องกันและแก้ไขปัญหาการค้ามนุษย์
กรมสวัสดิการและคุ้มครองแรงงาน (กสร.) ส่งพนักงานตรวจแรงงานเข้าร่วมสัมมนากับองค์การวินร็อค อินเตอร์เนชั่นแนล จัดทําคู่มือขั้นตอนการปฏิบัติงานในการดําเนินคดีการใช้แรงงานเด็ก และการบังคับใช้แรงงาน เพื่อป้องกันและแก้ไขปัญหาการค้ามนุษย์ของประเทศไทย
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยว่าจากการที่กระทรวงการต่างประเทศสหรัฐอเมริกาได้เผยแพร่รายงานสถานการณ์การค้ามนุษย์ ประจําปี 2564 โดยจัดให้ประเทศไทยอยู่ในระดับเทียร์ 2 ซึ่งต้องจับตามอง (Tier 2 Watch List) โดยให้เหตุผลว่าประเทศไทยมิได้ปฏิบัติตามมาตรฐานขั้นต่ําในการขจัดการค้ามนุษย์อย่างเต็มที่ เจ้าหน้าที่ขาดความเข้าใจในเรื่องการค้ามนุษย์ด้านแรงงาน และขาดขั้นตอนที่เป็นมาตรฐานสําหรับพนักงานตรวจแรงงานในการส่งต่อกรณีการค้ามนุษย์ไปยังหน่วยงานบังคับใช้กฎหมาย กระทรวงแรงงานภายใต้การกํากับดูแลของพลเอก ประวิตร วงษ์สุวรรณ รองนายกรัฐมนตรีที่ดูแลในเรื่องการป้องกันและแก้ไขปัญหาการค้ามนุษย์โดยตรง และนายสุชาติ ชมกลิ่น รัฐมนตรีว่าการกระทรวงแรงงานต่างมีความมุ่งมั่นที่จะขับเคลื่อนการดําเนินงานด้านป้องกันและปราบปรามการค้ามนุษย์ของประเทศไทยสู่เป้าหมายในระดับเทียร์ 1 (Tier 1) ให้ได้ กรมสวัสดิการและคุ้มครองแรงงาน จึงได้ส่งพนักงานตรวจแรงงานในสังกัดเข้าร่วมสัมมนาเชิงปฏิบัติการเพื่อทดสอบร่างคู่มือขั้นตอนการปฏิบัติงานในการดําเนินคดีการใช้แรงงานเด็ก และการบังคับใช้แรงงาน ที่ทางองค์การวินร็อค อินเตอร์เนชั่นแนล ภายใต้การสนับสนุนทางด้านวิชาการและงบประมาณจากกระทรวงการต่างประเทศสหรัฐอเมริการ่วมกับสถาบันวิจัยเพื่อการพัฒนาการสอบสวนและการดําเนินคดี ในสังกัดสํานักงานอัยการสูงสุดได้จัดขึ้น เพื่อแสดงถึงความมุ่งมั่นและตั้งใจของรัฐบาลไทยในการแก้ไขปัญหาการค้ามนุษย์ของประเทศไทย ด้วยการร่วมมือกันพัฒนาคู่มือขั้นตอนการปฏิบัติงานในการดําเนินคดีการใช้แรงงานเด็ก และการบังคับใช้แรงงานโดยมุ่งหวังให้คู่มือดังกล่าวจะเป็นแนวทางการปฏิบัติให้สามารถป้องกันและแก้ไขปัญหาการใช้แรงงานเด็ก การบังคับใช้แรงงาน และการค้ามนุษย์ของประเทศไทย นําไปสู่การยกระดับการป้องกันและแก้ไขปัญหาการค้ามนุษย์ของประเทศไทยให้สามารถปลดล็อคจากTier 2 Watch Lis สู่ Tier 1 ให้จงได้
อธิบดี กสร.กล่าวเพิ่มเติมว่า การสัมมนาในครั้งนี้จะมีการทดสอบการใช้งานร่างคู่มือฯ โดยจะนํามาปรับใช้ผ่านกรณีศึกษาตัวอย่าง และร่วมกันพิจารณาคู่มือฯ ฉบับร่างเพื่อให้สามารถนํามาใช้ปฏิบัติงานได้จริงในอนาคต การจัดสัมมนาจัดขึ้นในวันที่ 11 – 12 มกราคม 2564 ณ โรงแรมอีสตินแกรนด์ สาทร กรุงเทพมหานคร
รัฐบาลไทย-ข่าวทำเนียบรัฐบาล-“อลงกรณ์” เผยเตรียมส่งออกทุเรียนล็อตใหม่ด้วยรถไฟ “จีน-ลาว” กลางสัปดาห์หน้า
วันอาทิตย์ที่ 17 เมษายน 2565
“อลงกรณ์” เผยเตรียมส่งออกทุเรียนล็อตใหม่ด้วยรถไฟ “จีน-ลาว” กลางสัปดาห์หน้า
“อลงกรณ์” เผยเตรียมส่งออกทุเรียนล็อตใหม่ด้วยรถไฟ “จีน-ลาว” กลางสัปดาห์หน้า ลงพื้นที่จันทบุรีผนึกผู้ว่าฯ-สมาคมทุเรียนไทย เดินหน้ายกระดับมาตรการป้องกันทุเรียนปนเปื้อนโควิดต่อเนื่อง ประกาศดีเดย์ 22 เม.ย. วันฆ่าเชื้อโควิดทุกล้ง (Big ATK Day)
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์เปิดเผยภายหลังการลงพื้นที่จังหวัดจันทบุรีในวันนี้(17เม.ย.)ว่าได้รับมอบหมายจากดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ในฐานะประธานคณะกรรมการพัฒนาและบริหารจัดการผลไม้(Fruit Board)ให้ติดตามความก้าวหน้าของการยกระดับมาตรการป้องกันการปนเปื้อนโควิดจึงร่วมกับนายสุธีทองแย้มผู้ว่าราชการจังหวัดจันทบุรีในฐานะประธานคณะกรรมการเพื่อแก้ไขปัญหาเกษตรกรอันเนื่องมาจากผลิตผลการเกษตรระดับจังหวัด(คพจ.)นายภานุศักดิ์สายพานิชนายกสมาคมทุเรียนไทยนายยุคลชนะวัฒน์ปัญญาคณะกรรมการโครงการจันทบุรีมหานครผลไม้นายชรัตน์เนรัญชรรองเลขาธิการหอการค้าทพ.อิทธิพลจังสิริมงคลนายวิษณุศักดิ์จิรกฤติยากุลคณะทํางานที่ปรึกษารัฐมนตรีเกษตรฯ ผศ.ดร.ยศพลผลาผลตัวแทนชาวสวนสํานักวิจัยและพัฒนาการเกษตรเขตที่6 (สพว.6)กรมวิชาการเกษตรและผู้ประกอบการส่งออกตรวจตราสถานประกอบการคัดแยกบรรจุทุเรียนในพื้นที่จังหวัดจันทบุรีตามมาตรการยกระดับการป้องกันการปนเปื้อนโควิดซึ่งผู้ประกอบการให้ความร่วมมือด้วยดีและกําหนดให้วันที่22เมษายนเป็นวันทําความสะอาดฆ่าเชื้อสถานที่ล้งและตรวจเอทีเค.พนักงานทุกคน(Big Cleaning & ATK day)
“แม้ว่าด่านโม่ฮานของจีนได้เปิดนําเข้าทุเรียนไทยแล้วตั้งแต่วันที่15เมษายนที่ผ่านมาหลังจากระงับการนําเข้าทุเรียนไทย3วันระหว่างวันที่12 – 14เมษายนจากเหตุพบการปนเปื้อนโควิดในรถบรรทุกคอนเทนเนอร์จากไทยก็ยังประมาทไม่ได้การ์ดต้องไม่ตกตามข้อสั่งการของดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ในฐานะประธานคณะกรรมการพัฒนาและบริหารจัดการผลไม้(Fruit Board)เพราะใกล้ถึงช่วงที่ผลผลิตจะออกมามากที่สุดหรือเรียกว่าช่วงพีค(peak season)ของทุเรียนมังคุดเงาะลองกองซึ่งเป็นผลไม้เศรษฐกิจในภาคตะวันออกโดยมีปริมาณของผลผลิตปีนี้กว่า1ล้านตัน”นายอลงกรณ์กล่าว
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์เปิดเผยด้วยว่ากลางสัปดาห์หน้าจะมีการส่งออกทุเรียนอีกล็อตหนึ่งโดยใช้เส้นทางรถไฟจีน -ลาวด้วยการขนส่งระบบผสม“ราง-รถ”หลังจากประสบความสําเร็จในการทดสอบการขนส่งทุเรียน2ตู้และมะพร้าว1ตู้ครั้งแรกเมื่อต้นเดือนเมษายนที่ผ่านมาจึงต้องเข้มงวดกวดขันมาตรการขจัดทุเรียนอ่อนและป้องกันการปนเปื้อนโควิดโดยเฉพาะที่ด่านโมฮ่านบริเวณพรมแดนลาว-ยูนนาน
นอกจากนี้นายอลงกรณ์และคณะพร้อมด้วยผู้ว่าราชการจังหวัดจันทบุรีและนายกสมาคมทุเรียนไทยและตัวแทนเกษตรกรรุ่นใหม่ยังได้เยี่ยมชมตู้คอนเทนเนอร์รุ่นใหม่ล่าสุดเพื่อเพิ่มจํานวนตู้คอนเทนเนอร์สําหรับการส่งออกผลไม้ไทยไปจีนซึ่งเป็นแบบที่มีเครื่องปั่นไฟติดตั้งกับตู้คอนเทนเนอร์สามารถใช้ได้กับการขนส่งทางเรือทางรถและทางรถไฟโดยเฉพาะขบวนรถไฟเส้นทางด่านผิงเสียง(เวียดนาม-จีน)ซึ่งเป็นขบวนรถไฟที่ไม่มีปลั๊กไฟให้ตู้คอนเทนเนอร์ทําความเย็น.
รัฐบาลไทย-ข่าวทำเนียบรัฐบาล-ดีอีเอส ร่วมเฉลิมพระเกียรติ จัดโครงการ“จิตอาสาร่วมใจสู้ภัยโควิด 19” มอบอาหารกลางวัน-อุปกรณ์ป้องกันฯ ณ รพ.มงกฎวัฒนะ - ราชวิทยาลัยจุฬาภรณ์
วันพฤหัสบดีที่ 5 สิงหาคม 2564
ดีอีเอส ร่วมเฉลิมพระเกียรติ จัดโครงการ“จิตอาสาร่วมใจสู้ภัยโควิด 19” มอบอาหารกลางวัน-อุปกรณ์ป้องกันฯ ณ รพ.มงกฎวัฒนะ - ราชวิทยาลัยจุฬาภรณ์
ดีอีเอส ร่วมเฉลิมพระเกียรติ จัดโครงการ“จิตอาสาร่วมใจสู้ภัยโควิด 19” มอบอาหารกลางวัน-อุปกรณ์ป้องกันฯ ณ รพ.มงกฎวัฒนะ - ราชวิทยาลัยจุฬาภรณ์
เมื่อวันที่5สิงหาคม2564นายภูเวียงประคํามินทร์รองปลัดกระทรวงดิจิทัลเพื่อเศรษฐกิจและสังคม
เข้าร่วมโครงการเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัวและสมเด็จพระนางเจ้าสุทิดาพัชรสุธาพิมลลักษณพระบรมราชินี“จิตอาสาร่วมใจสู้ภัยโควิด19”ภายใต้โครงการดิจิทัลเพื่อเศรษฐกิจและสังคมเฉลิมพระเกียรติร่วมมอบอาหารกลางวันแก่บุคลากรทางการแพทย์และมอบอุปกรณ์ป้องกันให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา2019 ณรพ.มงกฎวัฒนะอาคารAและราชวิทยาลัยจุฬาภรณ์ชั้น1ทั้งนี้เพื่อสืบสานพระราชปณิธานของพระบาทสมเด็จพระชิรเกล้าเจ้าอยู่หัวรัชกาลที่10ในการปลูกจิตสํานึกให้คนไทยรวมทั้งบุคลากรสํานักงานปลัดกระทรวงฯมีจิตอาสามีความรับผิดชอบรู้จักการเสียสละมีจิตใจสาธารณะร่วมแรงร่วมมือในการทําสาธารณประโยชน์เพื่อสังคมและส่วนรวม
***********
รัฐบาลไทย-ข่าวทำเนียบรัฐบาล-ดีอีเอส รายงานความคืบหน้างานขับเคลื่อนและบริหารโครงการเมืองอัจฉริยะ
วันศุกร์ที่ 5 พฤศจิกายน 2564
ดีอีเอส รายงานความคืบหน้างานขับเคลื่อนและบริหารโครงการเมืองอัจฉริยะ
ดีอีเอส รายงานความคืบหน้างานขับเคลื่อนและบริหารโครงการเมืองอัจฉริยะ
เมื่อวันที่ 5 พฤศจิกายน 2564 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ดร.ณัฐพล นิมมานพัชรินทร์ ผู้อํานวยการใหญ่ สํานักงานส่งเสริมเศรษฐกิจดิจิทัล หรือ ดีป้า ผู้แทนจากสํานักงานเมืองอัจฉริยะประเทศไทย และหน่วยงานที่เกี่ยวข้อง ร่วมประชุมคณะกรรมการขับเคลื่อนพัฒนาเมืองอัจฉริยะครั้งที่ 1/2564 ณ ห้องประชุม 301 ตึกบัญชาการ1 ทําเนียบรัฐบาล โดยมีพล.อ.ประวิตร วงษ์สุวรรณ รองนายกรัฐมนตรีเป็นประธานการประชุมคณะกรรมการขับเคลื่อนการพัฒนาเมืองอัจฉริยะ ทั้งนี้ที่ประชุมรับทราบผลการดําเนินงานของอนุกรรมการขับเคลื่อนและบริหารโครงการเมืองอัจฉริยะในช่วงที่ผ่านมา
******************
รัฐบาลไทย-ข่าวทำเนียบรัฐบาล-บีโอไอ หนุนผู้ผลิตชิ้นส่วน SMEs ไทยเชื่อมธุรกิจต่างประเทศ ดึงร่วมงาน M-TECH Osaka ที่ญี่ปุ่น
วันพฤหัสบดีที่ 28 ตุลาคม 2564
บีโอไอ หนุนผู้ผลิตชิ้นส่วน SMEs ไทยเชื่อมธุรกิจต่างประเทศ ดึงร่วมงาน M-TECH Osaka ที่ญี่ปุ่น
บีโอไอดึงผู้ผลิตชิ้นส่วนไทยที่เป็น SMEs เข้าร่วมงานแสดงเทคโนโลยีและชิ้นส่วนเครื่องจักรกล M-Tech Osaka ที่ประเทศญี่ปุ่น หวังต่อยอดให้กับผู้ประกอบการ SMEs ไทย
โดยเน้นอุตสาหกรรมผู้ผลิตชิ้นส่วนที่ไทยมีศักยภาพไปสู่ตลาดต่างประเทศ คาดว่าจะเกิดมูลค่าการซื้อขายประมาณ4,525ล้านบาท
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ)เปิดเผยว่า กองพัฒนาผู้ประกอบการไทย ร่วมกับ สํานักงานเศรษฐกิจการลงทุน นครโอซากา นําผู้ประกอบการSMEsไทย เข้าร่วมงานแสดงสินค้าM-Tech Osaka2021 ณ ศูนย์แสดงสินค้าINTEX Osakaประเทศญี่ปุ่น ซึ่งเป็นงานแสดงเทคโนโลยีและชิ้นส่วนอุตสาหกรรมและเครื่องจักรกลที่สําคัญงานหนึ่งในประเทศญี่ปุ่น ระหว่างวันที่6 – 8ตุลาคม2564เพื่อสร้างโอกาสให้กับผู้ประกอบการSMEsไทยในการเข้าสู่ห่วงโซ่การผลิตในตลาดต่างประเทศ โดยเฉพาะในช่วงที่อุตสาหกรรมการผลิตของโลกได้รับผลกระทบจากการระบาดของโควิด-19 ซึ่งทําให้เกิดการปรับตัวครั้งใหญ่เพื่อกระจายความเสี่ยงโดยการจัดซื้อชิ้นส่วนจากหลายแหล่ง แทนแห่งเดียวดั่งในอดีต นอกจากนี้ญี่ปุ่น นับเป็นคู่ค้าหลักด้านชิ้นส่วนอุตสาหกรรมของไทย ดังนั้นการเข้าร่วมงานM-Techจึงมีบทบาทสําคัญในการแสดงศักยภาพและความคล่องตัวในการผลิตของอุตสาหกรรมผลิตชิ้นส่วนของไทย โดยเฉพาะSMEs
งานM-TECH Osakaหรือ 24th Mechanical Components & Materials Technology Expo Osakaเป็นงานแสดงเทคโนโลยีและชิ้นส่วนเครื่องจักรกลทุกประเภท เช่นMechanical part, Bearings, Fasteners, Motor, Compressor, Metal and plastic processing technologyมีผู้เข้าร่วมออกบูธ จํานวน 506 บริษัท และผู้เข้าเยี่ยมชมงานทั้งสิ้น 16,906 ราย โดยส่วนใหญ่มาจากอุตสาหกรรมยานยนต์ อากาศยาน อิเล็กทรอนิกส์ หุ่นยนต์และระบบอัตโนมัติ และการผลิตเครื่องจักร โดยในปีนี้รูปแบบการแสดงสินค้าเป็นการผสมผสานการออกบูธในสถานที่จริงร่วมกับแบบออนไลน์(Onsite and Virtual)หรือเป็นแบบHybridเนื่องจากในญี่ปุ่นเองก็อยู่ในช่วงสถานการณ์การแพร่ระบาดของเชื้อไวรัสโควิด-19 เช่นเดียวกับประเทศไทย
สํานักงานได้จัดพื้นที่แสดงชิ้นส่วนภายใต้Thailand Pavilionโดยมีผู้ผลิตชิ้นส่วนไทยที่เป็นSMEsเข้าร่วมออกบูธทั้งสิ้น 10 บริษัท และเป็นกลุ่มอุตสาหกรรมที่มีศักยภาพ เช่น ยานยนต์ เครื่องจักรเพื่อการเกษตรและอุตสาหกรรม อิเล็กทรอนิกส์ เหล็กและโลหะ รวมทั้งเคมีภัณฑ์ เป็นต้น โดยบริษัทที่ให้ความสนใจผู้ผลิตชิ้นส่วนจากไทย ส่วนใหญ่จะเป็นบริษัทญี่ปุ่นที่มีบริษัทลูกหรือสาขาอยู่ในพื้นที่เขตอุตสาหกรรมที่สําคัญของไทย ได้แก่Panasonic Corporation, Kawasaki Heavy Industries, Kobelco, Mitsubishi Heavy Industries, Toyota Tsusho,Mizuho, Fujitecเป็นต้นสํานักงานคาดว่าการเข้าร่วมงานครั้งนี้จะก่อให้เกิดธุรกิจต่อเนื่องในการซื้อขายชิ้นส่วนในอนาคต จํานวน 163 คู่ มูลค่าการซื้อขายประมาณ 4,525 ล้านบาท
****************************
รัฐบาลไทย-ข่าวทำเนียบรัฐบาล-ศูนย์ประสานการรักษาความมั่นคงปลอดภัยระบบคอมพิวเตอร์แห่งชาติ
วันศุกร์ที่ 17 กันยายน 2564
ศูนย์ประสานการรักษาความมั่นคงปลอดภัยระบบคอมพิวเตอร์แห่งชาติ
วันศุกร์ที่ 17 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลจัดตั้งศูนย์ประสานการรักษาความมั่นคงปลอดภัยระบบคอมพิวเตอร์แห่งชาติ ภายในสํานักงานคณะกรรมการการรักษาความมั่นคงปลอดภัยไซเบอร์แห่งชาติ มีหน้าที่ ดําเนินมาตรการเชิงรุกเพื่อป้องกันและเฝ้าระวังความเสี่ยงในการเกิดภัยคุกคามทางไซเบอร์ เช่น เป็นศูนย์กลางเครือข่ายข้อมูล จัดทําข้อมูลทางสถิติเพื่อรับมือภัยคุกคาม วิเคราะห์และตรวจสอบข่าวกรองที่เกี่ยวข้อง ดําเนินมาตรการเชิงรับเมื่อมีภัยคุกคามทางไซเบอร์เกิดขึ้น เช่น เป็นศูนย์กลางรับแจ้งเหตุและประสานหน่วยงานที่เกี่ยวข้องเพื่อตอบสนองต่อภัยคุกคาม และบริหารจัดการคุณภาพเพื่อรักษาความมั่นคงปลอดภัยไซเบอร์ เช่น ผลักดันและสนับสนุนการสร้างความตระหนักรู้ และยกระดับความสามารถหน่วยปฏิบัติงาน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายอำเภอศรีนคร ปลูกผักสวนครัวที่บ้านพัก และแจกจ่ายให้กับประชาชน "ฟรี" พร้อมเชิญชวนประชาชนชาวศรีนคร ร่วมกันปลูกผักสวนครัวบริโภคภายในครัวเรือน เพื่อสร้างความมั่นคงทางอาหาร
วันอังคารที่ 8 กุมภาพันธ์ 2565
นายอําเภอศรีนคร ปลูกผักสวนครัวที่บ้านพัก และแจกจ่ายให้กับประชาชน "ฟรี" พร้อมเชิญชวนประชาชนชาวศรีนคร ร่วมกันปลูกผักสวนครัวบริโภคภายในครัวเรือน เพื่อสร้างความมั่นคงทางอาหาร
นายอําเภอศรีนคร ปลูกผักสวนครัวที่บ้านพัก และแจกจ่ายให้กับประชาชน "ฟรี" พร้อมเชิญชวนประชาชนชาวศรีนคร ร่วมกันปลูกผักสวนครัวบริโภคภายในครัวเรือน เพื่อสร้างความมั่นคงทางอาหาร และคุณภาพชีวิตที่ดีอย่างยั่งยืน
วันนี้ (8 ก.พ. 65) นายภิญโญ พัวศรีพันธุ์ นายอําเภอศรีนคร จังหวัดสุโขทัย เปิดเผยว่า ตามที่กระทรวงมหาดไทย ได้มีนโยบายให้ทุกจังหวัด/อําเภอทั่วประเทศ ดําเนินการขับเคลื่อนโครงการ การส่งเสริมปลูกผักสวนครัวรั้วกินได้ สร้างความมั่นคงทางอาหาร โดยน้อมนําพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปขับเคลื่อนขยายผลให้ประชาชนมีคุณภาพชีวิตที่ดี ได้บริโภคผักปลอดสารพิษ และลดค่าใช้จ่ายในครัวเรือน โดยอําเภอศรีนคร ได้น้อมนําพระราชดําริ และนโยบายดังกล่าว มาขับเคลื่อนดําเนินโครงการส่งเสริมปลูกผักสวนครัวรั้วกินได้ สร้างความมั่นคงทางอาหาร ด้วยการบูรณาการทุกหน่วยงานร่วมกันรณรงค์และสร้างการรับรู้ให้ประชาชนในพื้นที่อําเภอศรีนคร ได้ตระหนักในเรื่องของการสร้างความมั่นคงทางอาหาร มีผักสวนครัวที่ปลอดภัยและมีคุณภาพดีปลูกไว้รับประทานเองภายในครัวเรือน จึงได้ดําเนินการตลอดทั้งปี 2564 ณ สถานที่ราชการ ที่ทําการองค์กรปกครองส่วนท้องถิ่น บ้านพักข้าราชการ และบ้านเรือนประชาชนหมู่บ้าน/ตําบลต่าง ๆ ในอําเภอศรีนคร
นายภิญโญ พัวศรีพันธุ์ นายอําเภอศรีนคร กล่าวว่า ในส่วนของที่ทําการปกครองอําเภอศรีนคร ได้ดําเนินการขับเคลื่อนโครงการส่งเสริมปลูกผักสวนครัวรั้วกินได้ สร้างความมั่นคงทางอาหาร มาอย่างต่อเนื่อง ซึ่งในช่วงกลางเดือนธันวาคม 2564 ที่ผ่านมา ได้มีการจัดกิจกรรม "ใส่ผ้าไทย ไปปลูกผัก ที่บ้านพักนายอําเภอ" โดยได้ร่วมกับข้าราชการ พนักงาน เจ้าหน้าที่ กํานัน ผู้ใหญ่บ้าน สมาชิกกองอาสารักษาดินแดน ร่วมกันปลูกผักสวนครัวชนิดต่างๆ เช่น ผักบุ้ง ต้นหอม คะน้า ฯลฯ ในแปลงบริเวณบ้านพักนายอําเภอศรีนคร ซึ่งในขณะนี้ผักชนิดต่างๆที่ได้ร่วมกันปลูกได้เติบโต และเจ้าหน้าที่ได้ช่วยเก็บเกี่ยว จัดเป็นชุด ๆ นํามาแจกจ่ายให้กับพี่น้องประชาชนที่มาติดต่อราชการ ณ ที่ว่าการอําเภอศรีนคร ซึ่งพี่น้องประชาชนที่ได้รับผักที่ปลูกในแปลงบ้านพักนายอําเภอโดยไม่เสียค่าใช้จ่าย ต่างชื่นชอบและพูดเป็นแนวทางเดียวกันว่า ต่อไปจะปลูกผักไว้กินเองที่บ้าน จึงถือเป็นการรณรงค์ให้พี่น้องประชาชนได้เห็นคุณค่าและประโยชน์ของการปลูกผักสวนครัวภายในบริเวณบ้านของตนเอง และหันมาปลูกผักสวนครัวไว้บริโภคภายในครัวเรือน
นายภิญโญ พัวศรีพันธุ์ นายอําเภอศรีนคร กล่าวเพิ่มเติมว่า อําเภอศรีนคร จะดําเนินการขับเคลื่อน โครงการส่งเสริมปลูกผักสวนครัวรั้วกินได้ สร้างความมั่นคงทางอาหาร เพื่อกระตุ้นให้พี่น้องประชาชน ได้ปลูกผักสวนครัวไว้ทานเองภายในครัวเรือน ตามแนวทางพระราชดําริการสร้างความมั่นคงทางอาหารของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และนโยบายของกระทรวงมหาดไทย ซึ่งจะทําให้พี่น้องประชาชนทุกครัวเรือน มีผักสวนครัวที่ปลอดภัยและมีคุณภาพดีหลากหลายชนิด ช่วยสร้างเสริมสุขภาพให้แข็งแรง และยังสามารถลดรายจ่าย เพิ่มรายได้ ในยุคโควิด-19 ที่ภาวะเศรษฐกิจฝืดเคือง สามารถใช้ชีวิตแบบพึ่งพาตนเองได้อย่างมีความสุขและยั่งยืน
รัฐบาลไทย-ข่าวทำเนียบรัฐบาล-ลงนามแล้ว! MOU แรงงานไทย – ซาอุดีฯ เพิ่มโอกาส สร้างงาน พร้อมคุ้มครองแรงงานไทย
วันอังคารที่ 29 มีนาคม 2565
ลงนามแล้ว! MOU แรงงานไทย – ซาอุดีฯ เพิ่มโอกาส สร้างงาน พร้อมคุ้มครองแรงงานไทย
.....
จากความมุ่งมั่นในการฟื้นความสัมพันธ์กับประเทศซาอุดีอาระเบียของรัฐบาล และการเดินทางเยือนซาอุดีอาระเบียอย่างเป็นทางการของนายกรัฐมนตรี เมื่อวันที่ 25 - 26 ม.ค. 65 ล่าสุดเกิดผลสําเร็จเป็นรูปธรรมแล้ว โดยกระทรวงแรงงานได้ลงนามในข้อตกลงความร่วมมือ (MOU) ด้านแรงงานร่วมกับกระทรวงทรัพยากรมนุษย์และการพัฒนาสังคมซาอุดีอาระเบีย จํานวน 2 ฉบับ ได้แก่
.
1.ความตกลงว่าด้วยการจัดหาแรงงานระหว่างกระทรวงแรงงานแห่งราชอาณาจักรไทยและกระทรวงทรัพยากรมนุษย์และการพัฒนาสังคมแห่งราชอาณาจักรซาอุดีอาระเบีย
2.ความตกลงว่าด้วยการจัดหาแรงงานในบ้านระหว่างกระทรวงแรงงานแห่งราชอาณาจักรไทยและกระทรวงทรัพยากรมนุษย์และการพัฒนาสังคมแห่งราชอาณาจักรซาอุดีอาระเบีย
.
ส่งผลให้มีการจัดหาแรงงานไทยไปทํางานในซาอุดีอาระเบียอย่างถูกกฎหมาย ได้รับความคุ้มครอง มีสัญญาจ้างงานที่เป็นธรรม ได้รับค่าจ้าง สวัสดิการ และสิทธิประโยชน์ตามกฎหมาย เพิ่มโอกาสให้แรงงานไทย ทั้งด้านรายได้และการพัฒนาทักษะ ซึ่งเป็นผลดีกับประเทศและคนไทยอีกหลายด้านในอนาคต
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​PM advises public and private sector to take ATK test of holiday-returning staffs
วันอาทิตย์ที่ 17 เมษายน 2565
​PM advises public and private sector to take ATK test of holiday-returning staffs
​PM advises public and private sector to take ATK test of holiday-returning staffs
April 17, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha expressed concern over the first work day after the long period of Songkran Holiday, and called on all sectors, be it, public and private sectors, state enterprises, businesses, and shops, to take the ATK test of their employees and staffs prior to their return to the office, and closely monitor their health.
The Department of Disease Control has issued a warning for those who have returned from holiday to monitor their health for 7-10 days, avoid meeting with others, always wear mask, and work from home, if possible. Should certain symptoms, such as fever, running nose, or coughing, develop, they must immediately seek medical advice, and undergo the test.
According to the Government Spokesperson, the Prime Minister believes that enough rest and moral support boosted from returning home to important ones would enhance everyone’s energy and work effectiveness. However, the COVID-19 situation prevails, and they are urged to strictly observe universal prevention measures and take good care of themselves to alleviate the burden of medical personnel who have been working very hard now.
รัฐบาลไทย-ข่าวทำเนียบรัฐบาล-ความคืบหน้าการใช้สิทธิมาตรการรักษาระดับการบริโภคภายในประเทศ ปี 2565
วันศุกร์ที่ 18 กุมภาพันธ์ 2565
ความคืบหน้าการใช้สิทธิมาตรการรักษาระดับการบริโภคภายในประเทศ ปี 2565
ความคืบหน้ามาตรการรักษาระดับการบริโภคภายในประเทศ ปี 2565 พบว่า จากข้อมูลสะสม ณ วันที่ 17 กุมภาพันธ์ 2565 ณ เวลา 23.00 น. มีผู้ใช้สิทธิทุกโครงการรวม 37.65 ล้านราย และมียอดใช้จ่ายรวมทั้งหมด 35,781.37 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้ามาตรการรักษาระดับการบริโภคภายในประเทศ ปี 2565 ซึ่งประกอบด้วย โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 และโครงการคนละครึ่ง ระยะที่ 4 พบว่า จากข้อมูลสะสม ณ วันที่ 17 กุมภาพันธ์ 2565 ณ เวลา 23.00 น. มีผู้ใช้สิทธิทุกโครงการรวม 37.65 ล้านราย และมียอดใช้จ่ายรวมทั้งหมด 35,781.37 ล้านบาท โดยสรุปผลการใช้จ่ายได้ ดังนี้
1. โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิจํานวน 12.40 ล้านราย มียอดการใช้จ่ายรวม 2,467.72 ล้านบาท
2. โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 มีผู้ใช้สิทธิจํานวน 1.03 ล้านราย มียอดการใช้จ่ายรวม 204.85 ล้านบาท
3. โครงการคนละครึ่ง ระยะที่ 4 มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 (ประชาชนกลุ่มเดิมฯ) จํานวน 24.22 ล้านราย ซึ่งมียอดใช้จ่าย 33,043.3 ล้านบาท และมีผู้ใช้สิทธิที่เป็นประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 จํานวน 2.7 แสนราย ซึ่งมียอดใช้จ่าย 65.5 ล้านบาท รวมมีผู้ใช้สิทธิทั้งหมดจํานวน 24.49 ล้านราย และยอดการใช้จ่ายรวม 33,108.8 ล้านบาท แบ่งเป็นเงินที่ประชาชนจ่าย 16,785.2 ล้านบาท และรัฐร่วมจ่าย 16,323.6 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 13,156.8 ล้านบาท ร้านธงฟ้า 5,987.9 ล้านบาท ร้าน OTOP 1,507.8 ล้านบาท ร้านค้าทั่วไป 11,829.9 ล้านบาท ร้านบริการ 571.8 ล้านบาท และกิจการขนส่งสาธารณะ 54.6 ล้านบาท โดยมีประชาชนที่ลงทะเบียนสําเร็จทั้งหมด 26.4 ล้านราย ทั้งนี้ มีประชาชนที่กดยืนยันสิทธิเข้าร่วมโครงการคนละครึ่ง ระยะที่ 4 แล้ว จํานวน 25.47 ล้านราย จากจํานวนผู้ใช้จ่ายโครงการคนละครึ่งระยะที่ 3 จํานวน 26.35 ล้านราย สําหรับผู้ประกอบการเข้าร่วมโครงการคนละครึ่ง ระยะที่ 4 มีผู้ประกอบการเข้าร่วมแล้วจํานวน 1.35 ล้านราย โดยเป็นผู้ประกอบการรายใหม่ 1.98 หมื่นราย
สําหรับข้อมูลการใช้จ่ายสะสมผ่านฟู้ดเดลิเวอรี่แพลตฟอร์ม โครงการคนละครึ่ง ระยะที่ 4 มีการใช้จ่ายสะสม 897.8 ล้านบาท แบ่งเป็นเงินที่ประชาชนจ่าย 462.2 ล้านบาท และรัฐร่วมจ่าย 435.6 ล้านบาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 4 ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์ม มีจํานวน 9 หมื่นราย
ประชาชนสามารถใช้จ่ายในโครงการต่าง ๆ ได้ตั้งแต่วันนี้จนถึงวันที่ 30 เมษายน 2565 ทั้งนี้ สําหรับโครงการคนละครึ่ง ระยะที่ 4 ประชาชนกลุ่มเดิมฯ สามารถกดยืนยันสิทธิเข้าร่วมโครงการคนละครึ่ง ระยะที่ 4 ได้ผ่านแอปพลิเคชัน “เป๋าตัง” อย่างต่อเนื่อง โดยจะต้องเริ่มใช้สิทธิภายในวันที่ 28 กุมภาพันธ์ 2565 เวลา 22.59 น. หากพ้นกําหนดดังกล่าวจะถูกตัดสิทธิ
สํานักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-ประกาศ ขสมก. 17 พ.ย. 64​ พบพนง.ติดเชื้อไวรัส COVID-19 จำนวน​ 2 ราย​
วันพุธที่ 17 พฤศจิกายน 2564
ประกาศ ขสมก.  17 พ.ย. 64​ พบพนง.ติดเชื้อไวรัส COVID-19 จํานวน​ 2 ราย​
ประกาศ ขสมก.  17 พ.ย. 64​ พบพนง.ติดเชื้อไวรัส COVID-19 จํานวน​ 2 ราย​
1) พนักงานเก็บค่าโดยสารรถธรรมดา สาย 15 เพศหญิง อายุ 44 ปี
2)พนักงานขับรถโดยสารธรรมดา สาย 15 เพศชาย อายุ 36 ปี
รัฐบาลไทย-ข่าวทำเนียบรัฐบาล-สธ.หนุน รพ.เมดพาร์ค เปิดคลินิกโรคอุบัติใหม่และโรคทางเดินหายใจเฉียบพลัน เตรียมรับมือ โรคอุบัติใหม่ที่อาจเกิดขึ้นในอนาคต
วันเสาร์ที่ 25 มิถุนายน 2565
สธ.หนุน รพ.เมดพาร์ค เปิดคลินิกโรคอุบัติใหม่และโรคทางเดินหายใจเฉียบพลัน เตรียมรับมือ โรคอุบัติใหม่ที่อาจเกิดขึ้นในอนาคต
กระทรวงสาธารณสุข สนับสนุนโรงพยาบาลเมดพาร์ค เปิดคลินิกโรคอุบัติใหม่และโรคทางเดินหายใจเฉียบพลัน คัดกรองผู้ป่วยที่สงสัยว่าเป็นโรคระบาดแบบ One stop service รองรับนักท่องเที่ยวชาวต่างชาติ ผู้เดินทางเข้าเมืองเพื่อรับการรักษา
กระทรวงสาธารณสุข สนับสนุนโรงพยาบาลเมดพาร์ค เปิดคลินิกโรคอุบัติใหม่และโรคทางเดินหายใจเฉียบพลัน คัดกรองผู้ป่วยที่สงสัยว่าเป็นโรคระบาดแบบOne stop service รองรับนักท่องเที่ยวชาวต่างชาติ ผู้เดินทางเข้าเมืองเพื่อรับการรักษา เตรียมพร้อมรับมือโรคอุบัติใหม่ที่อาจจะเกิดขึ้นในอนาคต
วันนี้ (25 มิถุนายน 2565) นพ.เกียรติภูมิ วงศ์รจิต ปลัดกระทรวงสาธารณสุข เป็นประธานพิธีเปิดคลินิกโรคอุบัติใหม่และโรคทางเดินหายใจเฉียบพลัน (EIDARIC) ของโรงพยาบาลเมดพาร์ค โดยมี นพ.พงษ์พัฒน์ ปธานวนิชกรรมการผู้จัดการ ผศ.นพ.มนต์เดช สุขปราณี แพทย์ผู้เชี่ยวชาญสาขาอายุรศาสตร์โรคติดเชื้อ และคณะบุคลากร โรงพยาบาลเมดพาร์คให้การต้อนรับและร่วมพิธี
นพ.เกียรติภูมิ กล่าวว่า สถานการณ์โรคโควิด 19 ของประเทศไทยมีแนวโน้มลดลงอย่างต่อเนื่องทั้งผู้ติดเชื้อและผู้เสียชีวิต รัฐบาลจึงมีการผ่อนคลายมาตรการต่างๆ มากขึ้น เพื่อให้ประชาชนสามารถใช้ชีวิตได้ใกล้เคียงปกติ และเตรียมพร้อมเข้าสู่การเป็นโรคประจําถิ่น อย่างไรก็ตาม กระทรวงสาธารณสุขยังคงให้ความสําคัญในการเฝ้าระวัง และดําเนินมาตรการป้องกันควบคุมโรคโควิด 19 และโรคติดต่ออื่น ๆ อย่างต่อเนื่อง อาทิ โรคฝีดาษวานร โดยกรมควบคุมโรคได้จัดตั้งศูนย์ปฏิบัติการภาวะฉุกเฉินทางสาธารณสุข กรณีโรคฝีดาษวานร เพื่อเฝ้าระวังคัดกรองผู้เดินทางจากประเทศที่มีการระบาด ช่วยให้ตรวจวินิจฉัยกลุ่มเสี่ยงได้รวดเร็วขึ้น และสามารถป้องกัน ควบคุมการแพร่ระบาดในประเทศได้
นพ.เกียรติภูมิกล่าวต่อว่า คลินิกโรคอุบัติใหม่และโรคทางเดินหายใจเฉียบพลัน (EIDARIC) โรงพยาบาลเมดพาร์ค ถือเป็นความร่วมมืออันดีระหว่างภาครัฐและเอกชน ในการทําให้ระบบสาธารณสุขของประเทศมีความเข้มแข็ง รับมือกับโรคระบาดต่างๆ รวมถึงช่วยเสริมพลังในการเฝ้าระวัง ดูแลรักษาผู้ป่วยจากโรคอุบัติใหม่และโรคทางเดินหายใจเฉียบพลัน โดยรองรับการให้บริการกลุ่มนักท่องเที่ยวชาวต่างชาติที่เข้ามาจากนโยบายเปิดประเทศ และผู้ที่เดินทางเข้าเมืองเพื่อรับการรักษา (Medical Tourism) จากนโยบายการพัฒนาประเทศให้เป็นศูนย์กลางสุขภาพนานาชาติ (Medical Hub) ซึ่งคาดว่าจะมีแนวโน้มเพิ่มมากขึ้น
“ขณะนี้ประเทศไทยพยายามช่วยกันฟื้นฟูเศรษฐกิจและเปิดประเทศ ซึ่งโรงพยาบาลเมดพาร์ค มีระบบการรักษาพยาบาลที่มีมาตรฐาน จึงเป็นส่วนหนึ่งที่สามารถช่วยดูแลนักท่องเที่ยวที่เข้ามาตามระบบ ช่วยสร้างความมั่นใจให้แก่ผู้เดินทางมาจากต่างประเทศได้ ถือเป็นการช่วยกันทําประโยชน์ให้แก่ประเทศชาติ” นายแพทย์เกียรติภูมิกล่าว
ทั้งนี้ คลินิกโรคอุบัติใหม่และโรคทางเดินหายใจเฉียบพลัน (EIDARIC) เป็นคลินิกความดันลบ สร้างความปลอดภัยให้แก่บุคลากรทางการแพทย์ เจ้าหน้าที่ และผู้รับบริการ มีระบบบริหารจัดการแบบ One stop serviceเพื่อคัดกรองผู้ป่วยที่สงสัยว่าเป็นโรคระบาดให้เข้ารับการรักษาอย่างทันท่วงที มีการจัดพื้นที่ปลอดภัยในโรงพยาบาลเพื่อป้องกันการแพร่เชื้อสู่บุคคลอื่น โดยขณะนี้มีผู้เข้ารับบริการเฉลี่ย 35-45 รายต่อวัน
******************************************** 25 มิถุนายน 2565
รัฐบาลไทย-ข่าวทำเนียบรัฐบาล-กรมธนารักษ์เปิดจ่ายแลกเหรียญกษาปณ์ที่ระลึก 75 ปี วิทยาลัยพยาบาลบรมราชชนนี กรุงเทพ ชนิดราคา 20 บาท เริ่มจ่ายแลก 1 มีนาคม 2565 เป็นต้นไป
วันพฤหัสบดีที่ 24 กุมภาพันธ์ 2565
กรมธนารักษ์เปิดจ่ายแลกเหรียญกษาปณ์ที่ระลึก 75 ปี วิทยาลัยพยาบาลบรมราชชนนี กรุงเทพ ชนิดราคา 20 บาท เริ่มจ่ายแลก 1 มีนาคม 2565 เป็นต้นไป
กรมธนารักษ์จัดทําเหรียญกษาปณ์ที่ระลึกเนื่องในโอกาสครบ 75 ปี วิทยาลัยพยาบาลบรมราชชนนี กรุงเทพ เพื่อเป็นที่ระลึกและน้อมสํานึกในพระมหากรุณาธิคุณของสมเด็จพระศรีนครินทราบรมราชชนนี เป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา
วันนี้ (24 กุมภาพันธ์ 2565) ณ กรมธนารักษ์ นายประภาศ คงเอียด อธิบดีกรมธนารักษ์ เปิดเผยว่ากระทรวงการคลังได้อนุมัติให้กรมธนารักษ์จัดทําเหรียญกษาปณ์ที่ระลึกเนื่องในโอกาสครบ 75 ปี วิทยาลัยพยาบาลบรมราชชนนี กรุงเทพ เพื่อเป็นที่ระลึกและน้อมสํานึกในพระมหากรุณาธิคุณของสมเด็จพระศรีนครินทราบรมราชชนนี และเพื่อเผยแพร่พระเกียรติคุณของพระองค์ท่าน ให้แผ่ไพศาลไปทั้งภายในประเทศและนานาประเทศ โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา ซึ่งมีลวดลาย
ด้านหน้า กลางเหรียญมีพระรูปสมเด็จพระศรีนครินทราบรมราชชนนี ทรงฉลองพระองค์ชุดลําลอง ภายในวงขอบเหรียญเบื้องล่างมีข้อความว่า “สมเด็จพระศรีนครินทราบรมราชชนนี” โดยมีรูปดอกนาร์ซิสซัส (Narcissus) อยู่ด้านหน้าและด้านหลังของข้อความ
ด้านหลัง กลางเหรียญมีรูปเครื่องหมายราชการของวิทยาลัยพยาบาลบรมราชชนนี กรุงเทพ ภายในวงขอบเหรียญเบื้องบนมีข้อความว่า “ครบ ๗๕ ปี วิทยาลัยพยาบาลบรมราชชนนี กรุงเทพ ๕ มิถุนายน ๒๕๖๔” เบื้องล่างมีข้อความบอกราคาว่า “๒๐ บาท” และข้อความว่า “ประเทศไทย”
นายประภาศ กล่าวต่อว่า เหรียญกษาปณ์ที่ระลึกดังกล่าวเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา ขนาดเส้นผ่าศูนย์กลาง 32 มิลลิเมตร น้ําหนักเหรียญ 15 กรัม จ่ายแลกราคาเหรียญละ 20 บาท (พร้อมตลับ)
โดยผู้ที่ประสงค์จะขอแลกเหรียญกษาปณ์ที่ระลึกดังกล่าว สามารถติดต่อขอแลกได้ตั้งแต่วันที่ 1 มีนาคม 2565 เป็นต้นไป ณ สถานที่ ดังต่อไปนี้
ส่วนกลาง
• กองบริหารเงินตรา ถนนพหลโยธิน จังหวัดปทุมธานี โทร. 0 2565 7944
• หน่วยรับและจ่ายแลกเหรียญกษาปณ์ ถนนจักรพงษ์ กรุงเทพมหานคร โทร. 0 2282 4109
• หน่วยจ่ายแลกเหรียญกษาปณ์ ถนนพระรามที่ 6 กรุงเทพมหานคร โทร. 0 2618 6340
ส่วนภูมิภาค
สํานักงานธนารักษ์พื้นที่ทั่วประเทศ
ทั้งนี้ สามารถสอบถามรายละเอียดเพิ่มเติมได้ที่กองบริหารเงินตรา โทร. 0 2565 7944 และ Call Center กรมธนารักษ์ โทร. 0 2059 4999 หรือ www.treasury.go.th
รัฐบาลไทย-ข่าวทำเนียบรัฐบาล-ปลัด พม. สั่งย้ายรองอธิบดี ดย. พร้อมเร่งสอบข้อเท็จจริงโดยเร็วที่สุด หลังถูกแจ้งความมีส่วนเกี่ยวข้องคดีจับกุมผู้ต้องหาซื้อบริการทางเพศเยาวชนหญิง ที่ จ.สุราษฎร์ธานี
วันอังคารที่ 10 พฤษภาคม 2565
ปลัด พม. สั่งย้ายรองอธิบดี ดย. พร้อมเร่งสอบข้อเท็จจริงโดยเร็วที่สุด หลังถูกแจ้งความมีส่วนเกี่ยวข้องคดีจับกุมผู้ต้องหาซื้อบริการทางเพศเยาวชนหญิง ที่ จ.สุราษฎร์ธานี
ปลัด พม. สั่งย้ายรองอธิบดี ดย. พร้อมเร่งสอบข้อเท็จจริงโดยเร็วที่สุด หลังถูกแจ้งความมีส่วนเกี่ยวข้องคดีจับกุมผู้ต้องหาซื้อบริการทางเพศเยาวชนหญิง ที่ จ.สุราษฎร์ธานี
เมื่อวันที่ 7 พ.ค. 65 นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า จากกรณีเจ้าหน้าที่ตํารวจเข้าจับกุมผู้ต้องหาซื้อบริการทางเพศเยาวชนหญิงอายุต่ํากว่า 18 ปี ในพื้นที่อําเภอเมืองและอําเภอพุนพิน จังหวัดสุราษฎร์ธานี อีกทั้งมีการแจ้งความกับเจ้าหน้าที่ตํารวจให้ดําเนินคดีกับเจ้าหน้าที่บ้านพักเด็กและครอบครัวจังหวัดสุราษฎร์ธานี และรองอธิบดีกรมกิจการเด็กและเยาวชน (ดย.) กระทรวง พม. ในฐานความผิดเป็นเจ้าพนักงานปฏิบัติหรือละเว้นการปฏิบัติหน้าที่โดยมิชอบฯ นั้น
ขณะนี้ กระทรวง พม. ได้ดําเนินการกับรองอธิบดี ดย. ที่ถูกกล่าวหาว่ามีส่วนเกี่ยวข้องในคดี โดยตนได้ลงนามเรียบร้อยแล้วในคําสั่งย้ายรองอธิบดีคนดังกล่าวให้มาปฏิบัติหน้าที่ราชการในส่วนกลางที่กระทรวง พม. ตั้งแต่วันที่ 6 พฤษภาคม 2565 เป็นต้นไป เพื่อเป็นการป้องกันไม่ให้เข้าไปเกี่ยวข้องกับการสอบข้อเท็จจริงในพื้นที่และหน่วยงานที่อยู่ในความรับผิดชอบดูแลของรองอธิบดีดังกล่าว แต่ยังไม่หลุดจากตําแหน่งเดิม เนื่องจากขณะนี้ ยังเป็นเพียงข้อกล่าวหา และอยู่ระหว่างการรวบรวมข้อเท็จจริงจากคณะกรรมการสอบข้อเท็จจริง โดยมี ผู้บริหารกระทรวง พม. เป็นประธานกรรมการ ร่วมกับคณะกรรมการที่เป็นนิติกร ทั้งนี้ ขอให้ประชาชนมั่นใจได้ว่า กระบวนการสอบข้อเท็จจริงของกระทรวง พม. จะดําเนินการด้วยความโปร่งใสและเป็นธรรมกับทุกฝ่าย อีกทั้งจะทําให้ได้ข้อเท็จจริงปรากฏโดยเร็วที่สุด
รัฐบาลไทย-ข่าวทำเนียบรัฐบาล-รมช.ประภัตร นำทีม ลงพื้นติดตามสถานการณ์น้ำ จังหวัดสุพรรณบุรี
วันพุธที่ 20 ตุลาคม 2564
รมช.ประภัตร นําทีม ลงพื้นติดตามสถานการณ์น้ํา จังหวัดสุพรรณบุรี
รมช.ประภัตร นําทีม ลงพื้นติดตามสถานการณ์น้ํา จังหวัดสุพรรณบุรี วางแผนบริการจัดการน้ําแม่น้ําท่าจีน เร่งช่วยประชาชนในพื้นที่ด่วน
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ นําทีม ข้าราชการกระทรวงเกษตร
ลงพื้นที่ติดตามสถานการณ์น้ํา และวางแผนการบริหารจัดการน้ําในแม่น้ําท่าจีน ที่โครงการคันกั้นน้ําลําห้วยกระเสียว อําเภอเดิมบางนางบวช จังหวัดสุพรรณบุรี โดยมี นายพงษ์ศักดิ์ อัครมณี ผู้อํานวยการส่วนบริหารจัดการน้ําและบํารุงรักษา สํานักงานชลประทานที่ 12 กรมชลประทาน หัวหน้าส่วนราชการที่เกี่ยวข้องในพื้นที่ ตัวแทนจากกรมป้องกันและบรรเทาสาธารณภัย และผู้นําชุมชน เข้าร่วมประชุมเพื่อแก้ปัญหาร่วมกัน
ทั้งนี้ รมช.ประภัตร กล่าวว่า พล.อ.ประยุทธ์ จันทร์โอชา นายกรัฐมนตรีฯ มีความห่วงใยเกษตรกร และประชาชนที่ได้รับกระทบจากสถานการณ์น้ําท่วมในพื้นที่จังหวัดสุพรรณบุรี จึงมอบหมายให้กระทรวงเกษตรและสหกรณ์ ลงพื้นที่ติดตามสถานการณ์ ตรวจเยี่ยมให้กําลังใจ และเร่งบรรเทาความเดือดร้อนให้กับเกษตรกร และประชาชน โดยกระทรวงเกษตรและสหกรณ์ ได้บูรณาการร่วมกับจังหวัด และหน่วยงานที่เกี่ยวข้อง ระดมสรรพกําลังอย่างเต็มความสามารถ และเร่งฟื้นฟูเยียวยาภายหลังน้ําลด พร้อมทั้งเร่งสํารวจความเสียหาย เพื่อจัดสรรงบประมาณในการเยียวยาช่วยเหลือเกษตรกรเร่งด่วน
อย่างไรก็ตามจังหวัดสุพรรณบุรี มีสถานการณ์ฝนตกหนักติดต่อกันหลายวันในพื้นที่ จากอิทธิพลของร่องมรสุม ประกอบกับหย่อมความกดอากาศต่ําจากพายุโซนร้อน "เตี๊ยนหมู่" ที่อ่อนกําลังลง ทําให้เกิดปัญหาน้ําท่วมขังในพื้นที่ลุ่มต่ํา เกษตรกรไม่สามารถระบายน้ําออกได้ และผลกระทบจาก "พายุไลออนร็อค" และ "พายุ คมปาซุ" ที่ทําให้เกิดฝนตกกระจายในทุกพื้นที่ ประกอบกับ น้ําที่มาจากจังหวัดนครสวรรค์ ไหลผ่านจังหวัดอุทัยธานี จังหวัดชัยนาท เข้าสู่จังหวัดสุพรรณบุรี ทําให้เกิดน้ําท่วมขังพื้นที่การเกษตรของจังหวัดสุพรรณบุรี โดยขณะนี้ทางกระทรวงเกษตรฯได้ประชุมหารือกับหน่วยงานในพื้นที่ เพื่อส่งแผนบริการจัดการน้ํา เพื่อลดระดับน้ําที่ท่วมขังให้เร็วที่สุด ต่อไป
"แม่ท่าจีนรับน้ําสามทางหลักๆ จากประตูระบายน้ําพลเทพ ประตูระบายน้ําท่าโบสถ์ แม่น้ําเจ้าพระยา
เขื่อนกระเสียว ประมาณ 300 คิวต่อวินาที ซึ่งขณะนี้ไม่มีฝนตกในพื้นที่ เราจึงปรับแผนลดการระบายน้ําลงแม่น้ําท่าจีน ซึ่งจะส่งผลให้แม่น้ําท่าจีน มีระดับน้ําลดลงในวันพรุ่งนี้ 10 เซนติเมตร และจะเฝ้าระวังสถานการณ์น้ําอย่างต่อเนื่อง หากไม่มีฝนตกเพิ่มในพื้นที่ ก็จะพิจารณาปรับลดการระบายน้ําลงเพิ่มเติมอีกในอนาคต" รมช.ประภัตรกล่าว
รัฐบาลไทย-ข่าวทำเนียบรัฐบาล-รมว.ยุติธรรม สั่งกรมราชทัณฑ์ ใช้ศูนย์CARE ช่วยผู้พ้นโทษให้มีงานทำ พร้อมจัดการให้ปลอดโควิดก่อนปล่อยตัว
วันเสาร์ที่ 19 มิถุนายน 2564
รมว.ยุติธรรม สั่งกรมราชทัณฑ์ ใช้ศูนย์CARE ช่วยผู้พ้นโทษให้มีงานทํา พร้อมจัดการให้ปลอดโควิดก่อนปล่อยตัว
รมว.ยุติธรรม สั่งกรมราชทัณฑ์ ใช้ศูนย์ CARE ช่วยผู้พ้นโทษให้มีงานทํา พร้อมจัดการให้ปลอดโควิดก่อนปล่อยตัว หากผู้ติดเชื้อพ้นโทษให้หาที่รองรับ-ประสานโรงพยาบาลรักษาให้หายก่อน กําชับบูรณาการหน่วยงานต่างๆ เพื่อให้เกิดการยอมรับ-ความปลอดภัยต่อสังคม
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ในสถานการณ์การแพร่ระบาดของโควิด-19 ตนได้สั่งการให้กรมราชทัณฑ์ มีมาตรการดูแลผู้ต้องขังที่ติดเชื้อ ทั้งในด้านการรักษาพยาบาลและการป้องกันการแพร่ระบาดของโรคดังกล่าว ทั้งยังคํานึงถึงการปล่อยตัวผู้ต้องขัง และการประสานงานส่งต่อผู้พ้นโทษที่ได้รับการปล่อยตัว ในสถานการณ์การแพร่ระบาดของไวรัสโควิด-19 โดยกรมราชทัณฑ์ ได้ดําเนินการจัดตั้งศูนย์ประสานงานและส่งเสริมการมีงานทํา (CARE : Center for Assistance to Reintegration and Employment) หรือศูนย์ CARE โดยมีวัตถุประสงค์เพื่อเป็นศูนย์ประสานงานและช่วยเหลือผู้พ้นโทษให้มีงานทําทั้งขณะต้องโทษ และการนําความรู้จากการอบรมวิชาชีพไปประกอบอาชีพภายหลังพ้นโทษ รวมทั้งเป็นศูนย์ประสานงานช่วยเหลือผู้พ้นโทษในด้านต่างๆ เป็นการให้ความช่วยเหลืออย่างต่อเนื่อง แม้ว่าจะได้รับการปล่อยตัวพ้นโทษไปแล้ว เพื่อให้สามารถเข้าถึงบริการของหน่วยงานภาครัฐ และป้องกันการกระทําผิดซ้ําอีก
นายสมศักดิ์ กล่าวอีกว่า ศูนย์ CARE ที่ตั้งอยู่ในเรือนจํา ทัณฑสถาน แจ้งช่องทางการติดต่อ หมายเลขโทรศัพท์ของศูนย์ CARE จํานวน 137 แห่งทั่วประเทศ และจัดทําข้อมูลการติดต่อหน่วยงานเครือข่ายในพื้นที่ให้ผู้พ้นโทษทราบ เพื่อให้ผู้พ้นโทษสามารถขอรับความช่วยเหลือจากหน่วยงานที่เกี่ยวข้องได้ โดยการปล่อยตัวผู้ต้องขังที่ไม่มีการติดเชื้อ แต่มีความจําเป็นต้องได้รับความช่วยเหลือ ให้มีการประสานงานส่งต่อไปยังหน่วยงานที่เกี่ยวข้อง เพื่อเป็นการให้การสงเคราะห์ช่วยเหลือต่อไป ส่วนการปล่อยตัวผู้ต้องขังที่มีการติดเชื้อ หากผู้พ้นโทษยินยอมให้กักตัวภายในเรือนจํา/ทัณฑสถาน ให้กักตัวให้ครบกําหนด 14 วัน แจ้งให้ญาติทราบข้อมูล เพื่อบรรเทาความห่วงใยของญาติ เมื่อครบกําหนดให้เรือนจํา/ทัณฑสถานออกใบรับรองครบกําหนดกักตัว และแจ้งผู้พ้นโทษให้ไปรายงานตัวต่อสาธารณสุขในพื้นที่ และกักตัวให้ครบกําหนด 14 วัน ในที่พักอาศัย และให้ติดตามอาการหลังสิ้นสุดการรักษา แล้วบันทึกข้อมูลทุกรายที่ติดเชื้อระหว่างการปล่อยตัวพ้นโทษ ในระบบรายงานผลการพัฒนาและส่งเสริมอาชีพผู้พ้นโทษ/ผู้ถูกคุมประพฤติ (Care Support)
รมว.ยุติธรรม กล่าวว่า หากผู้พ้นโทษไม่ยินยอมให้กักตัวภายในเรือนจํา/ทัณฑสถาน ให้ประสานโรงพยาบาลแม่ข่าย หรือสํานักงานสาธารณสุขพื้นที่ ส่งต่อไปกักตัว หรือรักษาพยาบาล ในพื้นที่ที่สาธารณสุขกําหนด หรือให้กักตัวหรือรักษาพยาบาลในพื้นที่ภายนอกเรือนจํา/ทัณฑสถาน ที่กําหนดเป็นศูนย์พักพิงชั่วคราว (shelter) แจ้งให้ญาติทราบข้อมูล โดยเมื่อครบกําหนดให้เรือนจํา/ทัณฑสถาน ออกใบรับรองครบกําหนดกักตัว แจ้งผู้พ้นโทษให้ไปรายงานตัวต่อสาธารณสุขในพื้นที่ และกักตัวให้ครบกําหนด 14 วัน ในที่พักอาศัย และให้ติดตามอาการหลังสิ้นสุดการรักษา แล้วบันทึกข้อมูลทุกรายที่ติดเชื้อระหว่างการปล่อยตัวพ้นโทษ ในระบบCare Support นอกจากนี้ ตนยังกําชับให้กรมราชทัณฑ์มีการบูรณาการกับภาคสังคมในการยอมรับและให้ความช่วยเหลือผู้พ้นโทษ โดยเป็นการทํางานแบบมีส่วนร่วม คํานึงถึงความมั่นคงทางสังคมการเสริมสร้างความปลอดภัยให้กับสังคม และการส่งเสริมคุณภาพชีวิตที่ดีของผู้ได้รับการปล่อยตัวด้วย
รัฐบาลไทย-ข่าวทำเนียบรัฐบาล-​นายสรพงศ์ ไพฑูรย์พงษ์ รองปลัดกระทรวงคมนาคม ตรวจเยี่ยมสำนักงานขนส่งจังหวัดพิษณุโลก แห่งที่ 2
วันอังคารที่ 28 ธันวาคม 2564
​นายสรพงศ์ ไพฑูรย์พงษ์ รองปลัดกระทรวงคมนาคม ตรวจเยี่ยมสํานักงานขนส่งจังหวัดพิษณุโลก แห่งที่ 2
วันที่ 27 ธันวาคม 2564 เวลา 15.00 น
นายสรพงศ์ ไพฑูรย์พงษ์ รองปลัดกระทรวงคมนาคม ตรวจเยี่ยมสํานักงานขนส่งจังหวัดพิษณุโลก แห่งที่ 2 อําเภอเมือง จังหวัดพิษณุโลก โดยได้เยี่ยมชมงานตรวจสภาพรถยนต์ ศูนย์ควบคุมระบบ GPS งานใบอนุญาตขับรถ และได้กําชับให้เข้มงวดกวดขับผู้ขับรถบรรทุก รถยนต์สาธารณะ ตรวจความพร้อมของรถ ร่างกายผู้ขับรถต้องไม่มีปริมาณแอลกอฮอล์และสารเสพติด การตั้งจุดอํานวยความสะดวกและให้บริการประชนในช่วงเทศกาลปีใหม่ 2565 ระว่างวันที่ 29 ธันวาคม 2564 - 4 มกราคม 2565 ให้ปฏิบัติตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคมและมาตรการป้องกันการแพร่ระบาดของโรคติดเชื้อไวรัสโคโรน่า 2019 (COVID-19) โดยให้ถือปฏิบัติตามข้อกําหนด พ.ร.ก. ฉุกเฉิน และคําสั่ง ศบค. อย่างเคร่งครัด
รัฐบาลไทย-ข่าวทำเนียบรัฐบาล-ด่วน! โครงการช่วย SMEs ปิดทบทวนสิทธิ 27 พ.ย. นี้
วันศุกร์ที่ 26 พฤศจิกายน 2564
ด่วน! โครงการช่วย SMEs  ปิดทบทวนสิทธิ 27 พ.ย. นี้
รมว.แรงงาน เร่งนายจ้างทบทวนสิทธิภายใน 27 พ.ย. 64 แนะยื่นหลักฐานได้ 2 ช่องทาง ผ่านเว็บ “ส่งเสริมการจ้างงานเอสเอ็มอี.doe.go.th” หรือสํานักงานจัดหางาน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงาน โดยกรมการจัดหางาน มีการเปิดให้ยื่นเรื่องขอทบทวนสิทธิ ตั้งแต่วันที่ 21 – 27 พฤศจิกายน 2564 ซึ่งขณะนี้เหลือเพียง 1 วันจะสิ้นสุดระยะเวลาที่กําหนด จึงขอให้นายจ้าง สถานประกอบการ ที่ได้ลงทะเบียนไว้ตั้งแต่วันที่ 20 ต.ค. – 20 พ.ย. 64 แล้วระบบแจ้งว่า "ขาดคุณสมบัติ" หรือมีการเปลี่ยนเจ้าของกิจการ เนื่องจากเจ้าของเดิมเสียชีวิต หรือสาเหตุอื่น ๆ ก่อนวันที่ 16 ต.ค. 64 รวมทั้งกรณีอื่นๆ ดําเนินการลงทะเบียนขอทบทวนสิทธิให้ทันภายในกําหนด เพื่อมีสิทธิรับเงินอุดหนุนจากรัฐบาลในอัตรา 3,000 บาท ครบระยะเวลา 3 เดือน โดยล่าสุดมีสถานประกอบการลงทะเบียนขอทบทวนสิทธิ จํานวน 2,346 แห่ง มีลูกจ้างสัญชาติไทย จํานวน 40,825 คน
“การช่วยเหลือนายจ้าง SMEs เป็นเรื่องที่ท่านนายกรัฐมนตรี พล.อ.ประยุทธ์ จันทร์โอชา และท่านรองนายกรัฐมนตรี พล.อ. ประวิตร วงษ์สุวรรณ ซึ่งกํากับดูแลกระทรวงแรงงาน ติดตามและให้ความสําคัญมาก ท่านห่วงใยสถานประกอบการที่ได้รับผลกระทบจากโรคโควิด 19 (COVID-19) จึงต้องการให้สถานประกอบการได้รับเงินอุดหนุนจากรัฐบาลตามสิทธิ และนําเงินที่ได้ไปฟื้นฟูกิจการ เสริมสภาพคล่องธุรกิจ รับการเปิดประเทศ” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สําหรับขั้นตอนการยื่นขอทบทวนสิทธิ มีดังนี้ 1.นายจ้างยื่นเรื่องทบทวนสิทธิ ตั้งแต่วันที่ 21 – 27 พ.ย. 64 ผ่านเว็บไซต์ ส่งเสริมการจ้างงานเอสเอ็มอี.doe.go.th กดปุ่ม "ทบทวนสิทธิ" หรือยื่นแบบขอทบทวนสิทธิ ณ สํานักงานจัดหางาน
2.กรอกรายละเอียดในเว็บไซต์หรือในแบบฟอร์มพร้อมแนบหลักฐานให้เรียบร้อย กรณีต้องการแก้ไขข้อมูลสามารถกดปุ่ม “ตรวจสอบสถานะและแก้ไขข้อมูลสําหรับผู้ลงทะเบียนขอทบทวนสิทธิ” เพื่อแก้ไขข้อมูล ภายในวันที่ 27 พ.ย. 64
3.ตรวจสอบการอนุมัติ นายจ้างที่ยื่นคําขอทบทวนสิทธิภายในวันที่ 21 – 27 พ.ย. 64 สามารถตรวจสอบผลการอนุมัติได้ที่เว็บไซต์ ส่งเสริมการจ้างงานเอสเอ็มอี.doe.go.th โดยหากยื่นเอกสารครบภายในกําหนด ตรวจสอบผลการอนุมัติได้ในวันที่ 11 ธ.ค. 64 หากได้รับการอนุมัติจะได้รับเงินอุดหนุนจากรัฐ ผ่านบัญชีธนาคารนายจ้างภายในวันที่ 15 ธ.ค. 64 กรณีลงทะเบียนภายในกําหนดแต่จัดส่งเอกสารการเปลี่ยนแปลงกิจการ ระหว่างวันที่ 28 พ.ย. – 13 ธ.ค. 64 ตรวจสอบผลการอนุมัติได้ในวันที่ 20 ธ.ค. 64 หากได้รับการอนุมัติจะได้รับเงินอุดหนุนจากรัฐ ผ่านบัญชีธนาคารนายจ้างภายในวันที่ 25 ธ.ค. 64
ทั้งนี้ นายจ้าง สถานประกอบการสามารถสอบถามข้อมูลเพิ่มเติมได้ที่ สายด่วนกระทรวงแรงงาน โทร. 1506 กด 2 หรือสายด่วนกรมการจัดหางาน โทร. 1694 หรือติดต่อด้วยตนเองได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10
รัฐบาลไทย-ข่าวทำเนียบรัฐบาล-ขอเชิญชวนประชาชนร่วมลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา วันที่ ๒๘ กรกฎาคม ๒๕๖๕
วันอังคารที่ 26 กรกฎาคม 2565
ขอเชิญชวนประชาชนร่วมลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา วันที่ ๒๘ กรกฎาคม ๒๕๖๕
...
สํานักพระราชวัง ขอเชิญชวนประชาชนร่วมลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา วันที่ ๒๘ กรกฎาคม ๒๕๖๕ ผ่านระบบออนไลน์ ที่เว็บไซต์หน่วยราชการในพระองค์ https://wellwishes.royaloffice.th ระหว่างวันที่ ๒๓ – ๒๙ กรกฎาคม ๒๕๖๕
รัฐบาลไทย-ข่าวทำเนียบรัฐบาล-กสร. เผยผลการเจรจาได้ข้อยุติกรณีปิดกิจการชั่วคราวโรงงานผลิตเสื้อผ้าสำเร็จรูป
วันพฤหัสบดีที่ 1 กรกฎาคม 2564
กสร. เผยผลการเจรจาได้ข้อยุติกรณีปิดกิจการชั่วคราวโรงงานผลิตเสื้อผ้าสําเร็จรูป
กสร.เผยผลการเจรจาหลังส่งพนักงานตรวจแรงงานประชุมหารือร่วมกับผู้แทนบริษัทฯ และสหภาพแรงงาน โรงงานผลิตเสื้อผ้าสําเร็จรูป จ.นนทบุรี ได้ข้อยุติ ปิดโรงงานเพื่อทําความสะอาดครั้งใหญ่ พร้อมจ่ายค่าจ้างและการเยียวยาหลังลูกจ้างต้องหยุดงานเพราะโควิด-19 ตามที่ตกลง
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวว่า จากกรณีที่พบลูกจ้างบริษัท ไทยการ์เมนต์เอ๊กซปอร์ต จํากัด ติดเชื้อไวรัสโควิด-19 จํานวน 75 คน เป็นเหตุให้จังหวัดนนทบุรีมีคําสั่งปิดสถานที่เป็นการชั่วคราว (ฉบับที่ 51) โดยสั่งปิดโรงงานผลิตและขายส่งเสื้อผ้าสําเร็จรูป ตั้งแต่วันที่ 30 มิถุนายน 2564 นั้น ล่าสุดกรมสวัสดิการและคุ้มครองแรงงาน ได้เร่งดําเนินการตามข้อสั่งการของ นายสุชาติ ชมกลิ่น รัฐมนตรีว่าการกระทรวงแรงงาน ซึ่งมีความห่วงใยต่อเหตุการณ์ดังกล่าว โดยให้ร่วมเจรจาหาข้อยุติในทางปฏิบัติเพื่อไม่ให้เกิดข้อขัดแย้งหรือเกิดกรณีพิพาทตามมา ซึ่งกรมส่งพนักงานตรวจแรงงานประชุมร่วมกับผู้แทนบริษัท และสหภาพแรงงานไทยการ์เมนต์ ประเทศไทย เพื่อหาแนวทางป้องกันการแพร่ระบาดโควิด-19 ในสถานประกอบกิจการ การจ่ายค่าจ้างและสวัสดิการ จากการหารือได้ข้อยุติ 3 ประเด็นสําคัญ คือ 1. บริษัทฯ ตกลงหยุดการผลิตและการทํางาน เพื่อทําความสะอาดตั้งแต่วันที่ 1-4กรกฎาคม 2564 และเปิดทําการในวันที่ 5 กรกฎาคม 2564 โดยระหว่างที่หยุดงานบริษัทฯ ยังคงจ่ายค่าจ้างเท่ากับอัตราค่าจ้างในวันทํางานปกติให้แก่ลูกจ้าง 2. บริษัทจ่ายค่าจ้างในวันที่ 28-29 มิถุนายน 2564 ให้ร้อยละ 50 ของค่าจ้าง และจ่ายค่าจ้างตามปกติในวันที่ 30 มิถุนายน 2564 3. สวัสดิการและเบี้ยขยัน บริษัทฯ ตกลงให้ลูกจ้างตามเดิม ทั้งนี้ ตามคําสั่งประกาศปิดบริษัทฯ จากสาธารณสุขจังหวัด ให้บริษัทฯ ยึดและปฏิบัติในการช่วยเหลือลูกจ้างตามสิทธิของกฎหมายที่เกี่ยวข้องต่อไป
อธิบดี กสร. กล่าวเพิ่มเติมว่า จากสถานการณ์การแพร่ระบาดของเชื้อไวรัสโควิด – 19 ซึ่งเป็นภัยร้ายแรงที่กระทบต่อเศรษฐกิจในวงกว้าง นายจ้าง ลูกจ้าง และผู้ที่เกี่ยวข้อง ควรจะต้องให้ความร่วมมือกันในการป้องกันการแพร่ระบาดดังกล่าวให้ยุติโดยเร็ว และดําเนินการตามประกาศเรื่องแนวทางในการเฝ้าระวังการป้องกันการแพร่ระบาดของโรคติดเชื้อไวรัสโคโรนา 2019 (COVID – 19) ในสถานประกอบกิจการที่กรมจัดทําไว้ หากมีข้อสงสัยเกี่ยวกับสิทธิ หน้าที่ และการปฏิบัติ สอบถามเพิ่มเติมได้ที่สํานักงานสวัสดิการและคุ้มครองแรงงานจังหวัดทุกจังหวัด สํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรสายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-“นายกฯ” มอบ รมว. วธ. ติดตามการบูรณะ ปฏิสังขรณ์ ศาลาจังหวัดนนทบุรี (หลังเก่า) จังหวัดนนทบุรี
วันศุกร์ที่ 1 ตุลาคม 2564
“นายกฯ” มอบ รมว. วธ.  ติดตามการบูรณะ ปฏิสังขรณ์ ศาลาจังหวัดนนทบุรี (หลังเก่า) จังหวัดนนทบุรี
“นายกฯ” มอบ รมว. วธ.  ติดตามการบูรณะ ปฏิสังขรณ์ ศาลาจังหวัดนนทบุรี (หลังเก่า) จังหวัดนนทบุรี
วันนี้ 1 ตุลาคม 2564 พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เห็นความสําคัญของการทํานุบํารุงมรดกสถาปัตยกรรมของชาติ มอบหมายให้ นาย อิทธิพล คุณปลื้ม รัฐมนตรีว่าการกระทรวงวัฒนธรรม กระทรวงวัฒนธรรม ติดตามการบูรณะ ปฏิสังขรณ์ ศาลาจังหวัดนนทบุรี (หลังเก่า) จังหวัดนนทบุรี ซึ่งเป็นหนึ่งในสถาปัตยกรรมไม้ของไทยที่มีอายุกว่า 100 ปี เพื่อเป็นแหล่งเรียนรู้ทางประวัติศาสตร์ของชาติไทย
ศาลาจังหวัดนนทบุรี (หลังเก่า) จังหวัดนนทบุรี สร้างขึ้นในปีพ.ศ.2454 ในสมัยพระบาทสมเด็จพระมงกุฎเกล้าเจ้าอยู่หัว รัชกาลที่6 เป็นอาคารไม้สัก 2 ชั้น ทรงยุโรปยุคแรกสมัยรัตนโกสินทร์ตอนต้น (ทรงไทยประยุกต์) ประดับงานสลักไม้ลายวิจิตร เป็นอาคารหลายหลังเชื่อมติดกันเป็นรูป สี่เหลี่ยมผืนผ้ามีสนามอยู่ตรงกลาง  ตัวอาคารที่มีหลายหลังติดกันนั้น แบ่งให้ชั้นล่างเป็นห้องเรียน ชั้นบนใช้เป็นเรือนนอน หลังที่เป็นตึกใช้เป็นโรงอาหารและหอประชุม  ปัจจุบันสํานักเทศบาลจังหวัดนนทบุรีเป็นผู้ดูแลอาคารและใช้ประโยชน์เป็นพิพิธภัณฑ์เมืองนนทบุรีและมีส่วนหนึ่งเป็นที่ตั้งของโรงเรียนอนุบาลนนทบุรี
ขอบเขตการดําเนินการบูรณปฏิสังขรณ์(ช่วงที่1) ประกอบด้วย -อาคารหมายเลข 1-4  ภูมิทัศน์พื้นที่โดยรอบของอาคาร1-4    โดยแนวทางในการอนุรักษณ์ปฏิสังขรณ์ให้เป็นไปตามแนวทางการรื้อฟื้นคืนสภาพตามรูปแบบดั้งเดิม เน้นการปรับปรุงสภาพภูมิทัศน์โดยรอบ แก้ไขปัญหาพื้นที่น้ําท่วมขัง การระบายน้ํา และการบดบังทัศนียภาพ ทั้งนี้ เพื่อให้เป็นการทํานุบํารุง ไว้ซึ่งศิลปวัฒนธรรม ตลอดจนสถาปัตยกรรมไทย อันทรงคุณค่า ให้ลูกหลานได้รู้คุณค่าของชาติ ศิลปะ และวัฒนธรรมไทย
....
รัฐบาลไทย-ข่าวทำเนียบรัฐบาล-นายกฯ ประกาศไม่รับเงินเดือน 3 เดือน ช่วยโควิด-19
วันอาทิตย์ที่ 11 กรกฎาคม 2564
นายกฯ ประกาศไม่รับเงินเดือน 3 เดือน ช่วยโควิด-19
....
นายกฯ ประกาศไม่รับเงินเดือน 3 เดือน ช่วยโควิด-19
.
อ่านเพิ่มเติม คลิกhttps://www.thaigov.go.th/news/contents/details/43618
#ไทยคู่ฟ้า#รวมไทยสร้างชาติ#ร่วมต้านโควิด19
รัฐบาลไทย-ข่าวทำเนียบรัฐบาล-โฆษกรัฐบาลเผย WHO ประกาศยกระดับระบบการกำกับดูแลวัคซีนของไทยมีประสิทธิภาพบรรลุระดับ 3 จาก 4 อันดับ โดยประเมินจาก คุณภาพ ความปลอดภัย และประสิทธิภาพ
วันอาทิตย์ที่ 10 ตุลาคม 2564
โฆษกรัฐบาลเผย WHO ประกาศยกระดับระบบการกํากับดูแลวัคซีนของไทยมีประสิทธิภาพบรรลุระดับ 3 จาก 4 อันดับ โดยประเมินจาก คุณภาพ ความปลอดภัย และประสิทธิภาพ
โฆษกรัฐบาลเผย WHO ประกาศยกระดับระบบการกํากับดูแลวัคซีนของไทยมีประสิทธิภาพบรรลุระดับ 3 จาก 4 อันดับ โดยประเมินจาก คุณภาพ ความปลอดภัย และประสิทธิภาพ “นายก”ชื่นชมระบบสาธารณสุขของไทยไม่แพ้นานาชาติ กําชับประชาชนอย่าการ์ดตกหลังคลายล็อกมีผู้ติดเชื้อหลายจังหวัด
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า องค์การอนามัยโลก (World Health Organisation) ได้ประกาศให้ระบบการกํากับดูแลวัคซีนของไทย (Thailand's National Regulatory Authority (NRA) for vaccine) อยู่ในระดับที่ 3 (Maturity Level 3) ซึ่งสูงสุดเป็นอันดับ 2 (ระดับวัด 1 ถึง 4 สูงสุดคือระดับ 4) ของระบบการจําแนกประเภทในการกํากับดูแลวัคซีนระดับชาติตามมาตรฐานขององค์การอนามัยโลก มีผลเมื่อวันที่ 27 สิงหาคม 2564 ที่ผ่านมาโดย นาง Mariangela Simao ผู้ช่วยผู้อํานวยการใหญ่ด้านเวชภัณฑ์และผลิตภัณฑ์สุขภาพขององค์การอนามัยโลก ได้ประกาศในการประชุมวิสามัญของ International Conference of Drug Regulatory Authorities (ICDRA) เมื่อวันที่ 20-24 กันยายน 2564 ทั้งนี้ ระบบการจําแนกประเภทในการกํากับดูแลวัคซีนระดับชาติขององค์การอนามัยโลกใช้การประเมินผ่านเครื่องมือ Global Benchmarking Tool (GBT) ที่มีมาตรฐานโดยคํานึงถึงคุณภาพ ความปลอดภัย และประสิทธิภาพ โดยประเมินเป็นระดับวัด 1 ถึง 4 ซึ่งประเทศไทยอยู่ในระดับวัดที่ 3 หมายถึง ระบบการกํากับดูแลวัคซีนมีเสถียรภาพ มีการบูรณาการการทํางานอย่างเป็นระบบ
นายธนกร กล่าวว่า WHO ระบุว่า ในช่วงเวลาที่ผ่านมา ไทยได้ปรับปรุงระบบการกํากับดูแลวัคซีน (NRA) มาอย่างต่อเนื่องเพื่อให้เหมาะสมกับความต้องการวัคซีนภายในประเทศที่เพิ่มมากขึ้น โดยเฉพาะอย่างยิ่งโครงการสร้างภูมิคุ้มกันให้เด็ก ความคืบหน้าเหล่านี้สะท้อนให้เห็นถึงศักยภาพของไทยในการเป็นหน่วยงานที่ได้รับความไว้วางใจ สามารถส่งออกวัคซีนที่ผลิตภายในประเทศได้ รวมไปถึงมีส่วนสนับสนุนการจัดหาวัคซีนในระดับภูมิภาคและระดับโลก อีกทั้งมุ่งมั่นที่จะขยายแนวทางการกํากับดูแลวัคซีน พัฒนายา และผลิตภัณฑ์ทางการแพทย์อื่น ๆ อย่างต่อเนื่อง
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมการทํางานของทุกภาคส่วน กระทรวงสาธารณสุข หมอ และพยาบาล บุคลากรทางการแพทย์ที่มีส่วนสําคัญต่อความก้าวหน้าในการฉีดวัคซีนของไทย ซึ่งมีส่วนสําคัญต่อความก้าวหน้าของของระบบสาธารณสุขไทยจนเป็นที่ยอมรับและได้รับการรับรองจากนานาชาติ พร้อมเน้นย้ําว่า รัฐบาลพร้อมเร่งพัฒนาประสิทธิภาพการทํางานให้ดียิ่งขึ้น และวางแนวนโยบายที่เหมาะสมโดยคํานึงถึงสุขภาพของประชาชนเป็นสําคัญ นอกจากนั้นกําชับประชาชนอย่าการ์ดตกหลังจากคลายล็อกปรับมาตรการมีประชาชนหลายจังหวัดมีกิจกรรมรวมตัวกันทําให้มีผู้ติดเชื้อในหลายจังหวัด
รัฐบาลไทย-ข่าวทำเนียบรัฐบาล-เตือนรีบใช้สิทธิ ‘เราชนะ’ - ‘ม33 เรารักกัน’ ก่อนหมดเขต
วันจันทร์ที่ 21 มิถุนายน 2564
เตือนรีบใช้สิทธิ ‘เราชนะ’ - ‘ม33 เรารักกัน’ ก่อนหมดเขต
....
เหลือเวลาเพียงไม่กี่วันแล้ว ที่มาตรการบรรเทาผลกระทบจากการแพร่ระบาดของโรคโควิด-19 ระลอกใหม่ ซึ่งรัฐบาลเพิ่มวงเงินให้กับประชาชนผู้มีสิทธิผ่านโครงการ “เราชนะ” และ “ม33 เรารักกัน” จะปิดจ็อบให้ใช้สิทธิสิ้นเดือนมิถุนายนนี้
.
ความคืบหน้าการใช้จ่ายของโครงการ “เราชนะ” ข้อมูลจากกระทรวงคลัง ระบุว่า ณ วันที่ 16 มิ.ย. 64 มีการใช้จ่ายแล้ว รวมทั้งสิ้น 269,318 ล้านบาท โดยมีผู้ที่ใช้จ่ายจนครบวงเงินแล้วจํานวน 23.6 ล้านคนจากจํานวนผู้ได้รับสิทธิทั้งหมด 33.2 ล้านคน จึงยังเหลืออีกประมาณ 9.6 ล้านคนที่ยังใช้จ่ายไม่ครบตามวงเงินสิทธิ
.
ขณะที่โครงการ “ม33 เรารักกัน” มีผู้ประกันตนตามมาตรา 33 ได้รับสิทธิรวมทั้งสิ้น 8.14 ล้านคน มียอดใช้จ่ายสะสม ณ วันที่ 15 มิ.ย. 64 เป็นเงินกว่า 46,280 ล้านบาท
.
ดังนั้น จึงขอแจ้งเตือนให้ประชาชนที่ได้รับสิทธิทั้ง 2 โครงการ ที่ยังมีวงเงินสิทธิเหลือ สํารวจวงเงินสิทธิคงเหลือ เพื่อวางแผนใช้จ่ายภายในวันที่ 30 มิ.ย. 64
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“จุรินทร์”ลุยให้กำลังใจชาวท้ายเหมือง รับวัคซีนเกิน 50% เตรียมเปิดเมืองท่องเที่ยวเชื่อม”อันดามันแซนด์บ็อกซ์”
วันอังคารที่ 14 กันยายน 2564
“จุรินทร์”ลุยให้กําลังใจชาวท้ายเหมือง  รับวัคซีนเกิน 50% เตรียมเปิดเมืองท่องเที่ยวเชื่อม”อันดามันแซนด์บ็อกซ์”
​วันที่ 13 กันยายน 2564 เวลา 10.00 น.
นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์
พร้อมด้วยนางกันตวรรณ ตันเถียร สมาชิกสภาผู้แทนราษฎรจังหวัดพังงา
นายจุฤทธิ์ ลักษณวิศิษฏ์ รองผู้อํานวยการพรรคประชาธิปัตย์
ติดตามการปฏิบัติราชการในพื้นที่เขตตรวจราชการสํานัก นายกรัฐมนตรี (กลุ่มจังหวัดภาคใต้ฝั่งอันดามัน) และตรวจเยี่ยมให้กําลังใจบุคลากรด่านหน้า และประชาชนที่เข้ารับการฉีดวัคซีน ณ เทศบาลตําบลลําแก่น อําเภอท้ายเหมือง จังหวัดพังงา
นายจุรินทร์ กล่าวว่า
ดีใจที่ได้มีโอกาสมาพบพวกเราทีเดียว 3 ตําบล (ต.ลําภี ต.ทุ่งมะพร้าว และต.ลําแก่น)ถือว่าพี่น้องชาวพังงาได้รับวัคซีนไม่ช้ากว่าจังหวัดอื่นๆเฉพาะท้ายเหมือง ฉีดได้ประมาณ 47% สําหรับทั้งจังหวัดไปแล้ว 52% โดยเฉลี่ย ซึ่งจะเริ่มนับหนึ่งเพิ่มมากกว่า 50% สําหรับเขาหลักฉีดวัคซีนไป 70% เพราะต้องทําเป็นแหล่งท่องเที่ยว ถ้าที่เขาหลักไม่ได้ 70% เราไม่สามารถเปิดให้เป็นแหล่งท่องเที่ยวนํานักท่องเที่ยวจากภูเก็ตแซนด์บ็อกซ์มาเที่ยวเขาหลักทํารายได้ให้กับเศรษฐกิจพังงาไม่ได้
ขอแสดงความยินดีกับพี่น้องทุกคนที่ได้วัคซีนวันนี้เข็มสอง จะได้มีภูมิต้านทานไปไหนมาไหนได้สะดวก
ส่วนวันนี้มีคนมาร้องเรียนว่าประกันรายได้ยางบางช่วงไม่ได้รับเงินส่วน ตนจะให้เจ้าหน้าที่มาเช็คว่าเกิดจากเหตุผลอะไรหรือเป็นเพราะบางช่วงจะไม่ได้ส่วนต่าง เพราะราคาตลาดเกินกว่ารายได้ที่ประกัน หลักประกันรายได้ยางพารา ถ้าทํายางแผ่นดิบประกันรายได้ที่กิโลกรัมละ 60 บาท น้ํายางข้นกิโลกรัมละ 57 บาท ยางก้อนถ้วยประกันรายได้ที่กิโลกรัมละ 23 บาท
ประกันรายได้ช่วยให้มีรายได้ 2 ทางจากราคาที่ขายในตลาดและเงินส่วนต่าง โดย ธ.ก.ส.จะโอนเงินเข้าบัญชีพี่น้องเกษตรกรโดยตรง รวมเป็นรายได้ที่ประกัน
ปาล์มน้ํามันก็เช่นกันที่ประกันรายได้ที่กิโลกรัมละ 4 บาท ซึ่งประกันรายได้เป็นนโยบายของพรรคประชาธิปัตย์ที่เป็นเงื่อนไขการเข้าร่วมรัฐบาลและตอนนี้เข้าสู่ปีที่ 3 แล้ว
และอีกเหตุผลที่ช่วยให้ปาล์มราคาดีก็คือการห้ามนําเข้าน้ํามันปาล์มทางบกเพื่อไม่ให้น้ํามันปาล์มจากประเทศมาเลเซียทะลักเข้ามาในประเทศ การนําเข้าจึงน้อยลงทําให้ปาล์มทางบ้านเราราคาดีขึ้น
รัฐบาลไทย-ข่าวทำเนียบรัฐบาล-การประชุมคณะกรรมการจัดงานรางวัลอุตสาหกรรม ประจำปี พ.ศ. 2565
วันพฤหัสบดีที่ 21 กรกฎาคม 2565
การประชุมคณะกรรมการจัดงานรางวัลอุตสาหกรรม ประจําปี พ.ศ. 2565
ปลัดกอบชัยฯ เป็นประธานการประชุมคณะกรรมการจัดงานรางวัลอุตสาหกรรม ประจําปี พ.ศ. 2565
วันนี้ (21 กรกฎาคม 2565) เวลา 10:00 น. นายกอบชัย สังสิทธิสวัสดิ์ ปลัดกระทรวงอุตสาหกรรม
เป็นประธานการประชุมคณะกรรมการจัดงานรางวัลอุตสาหกรรม ประจําปี พ.ศ. 2565 ครั้งที่ 2/2565
ซึ่งที่ประชุมได้ร่วมกันพิจารณาคัดเลือกรางวัลอุตสาหกรรมประจําปี พ.ศ. 2565 ในสาขาต่างๆ ซึ่งกําหนดจะจัดให้มีพิธีมอบรางวัลในเดือนกันยายน 2565 รวมทั้งร่วมกันพิจารณาสิทธิประโยชน์เบื้องต้นให้สถานประกอบการที่เข้าร่วมกิจกรรม ให้ข้อเสนอแนะกับสถานประกอบการที่ไม่ผ่านเกณฑ์เพื่อใช้เป็นแนวทางในการพัฒนาต่อยอดต่อไป  โดยมีนายจุลพงษ์ ทวีศรี รองปลัดกระทรวงอุตสาหกรรม นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม คณะกรรมการจัดงานฯ และผู้ที่เกี่ยวข้องเข้าร่วมประชุม ณ ห้องประชุม 1 อาคารสํานักงานปลัดกระทรวงอุตสาหกรรม